Apstiprināts ar

 Jelgavas pilsētas domes

2016.gada 28.aprīļa lēmumam Nr.4/14

**JELGAVAS PILSĒTAS DOMES JAUNIEŠU INICIATĪVU KONKURSA**

**“JAUNIEŠI VAR!”**

**NOLIKUMS**

Izdots saskaņā ar likuma “Par pašvaldībām” 12.pantu,

 Jaunatnes likuma 12.panta septīto daļu

1. **Vispārīgie jautājumi**

1.Nolikums nosaka kārtību, kādā tiek iesniegti un izvērtēti jauniešu iniciatīvu grupu projektu pieteikumi (turpmāk – Projekti) un finansiāli atbalstīta projektu īstenošana Jelgavas Jauniešu iniciatīvu konkursa “JAUNIEŠI VAR!” (turpmāk - Konkurss) ietvaros.

2. Finanšu līdzekļus Konkursa kārtībā piešķir iniciatīvu īstenošanai Jelgavas pilsētas neformālai jauniešu iniciatīvu grupai (vismaz 2 jaunieši) - jauniešiem vecumā no 13 līdz 25 gadiem (ieskaitot) (turpmāk - Pretendents).

3.Konkursu izsludina Jelgavas pilsētas dome. Konkursa norisi koordinē Jelgavas pilsētas domes administrācijas Sabiedrības integrācijas pārvalde (turpmāk- SIP).

4. Finanšu līdzekļus piešķir Projektiem pašvaldības kārtējā kalendārajā gadā budžetā paredzēto finanšu līdzekļu ietvaros.

5.Konkursa projektu pieteikumu izvērtēšanu veic Jelgavas pilsētas domes Jaunatnes lietu konsultatīvā komisija (turpmāk –Komisija).

6.Konkurss tiek izsludināts vienu reizi gadā. Projektu īstenošanas laiks no attiecīgā kalendārā gada 20. maija līdz 20. septembrim.

7.Paziņojums par Konkursu tiek publicēts vietējā laikrakstā “Jelgavas Vēstnesis” un Jelgavas pilsētas domes administrācijas Sabiedrības integrācijas pārvaldes (turpmāk – SIP) interneta mājas lapā [www.sip.jelgava.lv](http://www.sip.jelgava.lv) .

1. **Konkursa mērķis un nosacījumi**

8. Konkursa mērķis ir finansiāli atbalstīt Pretendentu iniciatīvu, kura veicina Jelgavas jauniešu iekļaušanos pilsētas attīstības procesos, lai sekmētu jauniešu brīvā laika lietderīgu pavadīšanu, fiziskās aktivitātes, vērtīborientāciju un pašattīstības procesus un veicinātu Jelgavas jauniešu iekļaušanos pilsētas attīstības procesos kopumā.

9. Finanšu līdzekļi tiek piešķirti šādām aktivitātēm:

9.1. neformālās mācīšanās aktivitātēm un pasākumiem;

9.2. jauniešu saliedētības veicināšanas un līdzdalības pasākumiem;

9.3. jauniešu iesaistei brīvprātīgajā darbā;

9.4. fiziskajām aktivitātēm, kas neprasa mērķtiecīgu, ilglaicīgu iepriekšēju sagatavotību attiecīgajā sporta veidā (piemēram, atklātajiem treniņiem, amatierturnīriem, un nepieciešamā sporta aprīkojuma iegādei);

9.5. radošajai pašizpausmei (piemēram, radošajām darbnīcām, improvizācijas teātra nodarbībām, izstāžu veidošanai utt.).

10.Projekta attiecināmās izmaksas ir Projekta pasākumu un aktivitāšu īstenošanai nepieciešamās izmaksas līdz 350,00 *euro* vienam projektam.

11.No Projekta līdzekļiem netiek finansētas:

11.1.projekta administratīvās izmaksas;

11.2.projekta sagatavošanas un iesniegšanas izmaksas;

11.3.izmaksas, kas neatbilst projekta mērķa sasniegšanai un izmaksas, kas jau tiek finansētas no citiem finanšu avotiem.

12. Finansējuma administrēšanu un izlietojumu organizē SIP.

13. Projekta īstenošanas ietvaros nav pieļaujams gūt ienākumus.

14.Konkursa ietvaros Pretendentam ir tiesības saņemt finansiālo atbalstu ne vairāk kā viena projekta īstenošanai.

15.Projekta aktivitātēm jānorisinās Jelgavas pilsētas administratīvajā teritorijā.

1. **Projektu pieteikumu iesniegšana**

15.Lai piedalītos Konkursā, Pretendentam jāiesniedz:

15.1.projekta pieteikuma veidlapa(1. pielikums);

15.2.projekta tāme (2. pielikums).

16.Projekta pieteikums iesniedzams:

16.1. papīra formātā Jelgavas pilsētas domes administrācijas Sabiedrības integrācijas pārvaldē Jelgavā, Sarmas ielā 4 atbilstoši paziņojumā par Konkursu noteiktajam termiņam;

16.2.elektroniski –nosūtot uz paziņojumā par Konkursu norādīto e-pasta adresi līdz paziņojumā par Konkursu norādītajam termiņam, e-pasta nosaukumā norādot „Pieteikums Jelgavas pilsētas domes jauniešu iniciatīvu konkursam “JAUNIEŠI VAR!”.

17.Ja Projekta pieteikums nav sagatavots saskaņā ar šā nolikuma 18. un 19. punkta nosacījumiem, vai iesniegtās veidlapas nav pilnībā aizpildītas, Projekta pieteikums netiek vērtēts.

18.Pieteikumu iesniegšanas termiņš ir 1 (viens) kalendārais mēnesis pēc paziņojuma publicēšanas par Konkursa izsludināšanu.

1. **Projektu pieteikumu vērtēšanas kritēriji**

19.Komisija veic iesniegto projektu pieteikumu izvērtēšanu atbilstoši aktivitātēm, ievērojot šādus vērtēšanas kritērijus un piešķirot katram kritērijam atbilstošo punktu skaitu :

19.1. projekts sekmēs starpkultūru dialogu un jauniešu integrāciju sabiedrībā –maksimāli 10 punkti;

19.2.projekts pozitīvi ietekmēs jauniešu sociālo vidi un uzlabos fizisko aktivitāšu infrastruktūru vismaz vienā Jelgavas pilsētas mikrorajonā –maksimāli 10 punkti;

19.3.projekts veicina jauniešu iekļaušanos pilsētas attīstības procesos, sekmējot viņu brīvā laika lietderīgu pavadīšanu fiziskās aktivitātes, vērtīborientāciju un pašattīstības procesu, kā arī, aktīvu līdzdalību – maksimāli 10 punkti;

19.4. jauniešu, kuri nestrādā un nemācās līdzdalība projekta aktivitāšu sagatavošanā un īstenošanā –maksimāli 10 punkti;

19.5. pieteikumā skaidri formulēti projekta mērķi, mērķauditorija un sagaidāmie rezultāti, loģiski izklāstītas plānotās aktivitātes –maksimāli 10 punkti;

19.6.projekta tāmes izmaksu pamatotība un atbilstība paredzētajām

aktivitātēm –maksimāli 10 punkti.

20.Augstākais novērtējums vienam projektam ir 60 punkti.

21.Konkursa ietvaros finanšu līdzekļi netiek piešķirti:

21.1.politisku, militāru, reliģisku aktivitāšu organizēšanai un līdzdalībai tajās;

21.2.bērnu un jauniešu nometņu rīkošanai un līdzdalībai tajās,

21.3.konkursu un sacensību, kas prasa mērķtiecīgu iepriekšējo sagatavošanos

attiecīgajā jomā, organizēšanai un līdzdalībai tajos;

21.4.aktivitātēm, kas apdraud dalībnieku drošību, veselību un dzīvību.

**V. Konkursa komisija un projektu pieteikumu izvērtēšanas kārtība**

22.Komisijas sastāvā ietilpst Jelgavas p**i**lsētas domes Jaunatnes lietu konsultatīvās komisijas locekļi.

23.Komisijas sēdes protokolē Jelgavas pilsētas domes Jaunatnes lietu konsultatīvās komisijas sekretārs.

24. Komisijas locekļi nevar būt finanšu līdzekļu saņēmēji un nevar būt iesaistīti Projektu pieteikumu iesniegšanā.

25.Nepieciešamības gadījumā Komisijai ir tiesības pieaicināt attiecīgās jomas speciālistus, kuriem ir padomdevēja tiesības.

26.Komisija pieņem lēmumu par pilna vai daļēja finansējuma piešķiršanu vai atteikumu.

**VI. Papildus nosacījums**

27. Atbalstītā projekta iesniedzējiem sociālajos tīklos facebook.com; twitter.com ir jāatspoguļo Projekta gaita un rezultāts.

Domes priekšsēdētājs A.Rāviņš